**Адамдар Құдайды жаман етіп көрсеткенде**

***«Жаратқан Ие әділдерге назар аударады,***

***Өзіне жалынған оларға құлақ салады.»***

***(Забур 33:16)***

Бірде, үйіндегі жағдайы нашар болып, қатты қиналып, көңілі түскен бір әйел қауым жетекшілеріне көмек сұрау үшін барады. Бірақ, өкінішке орай, ол өз жағдайын айтқан кезде олар оған сенбейді.

Қауым жетекшілері әйелді тыңдамаса да, Құдай оған құлақ салды. Киелі кітапта былай делінген: «Жаратқан Ие әділдерге назар аударады, Өзіне жалынған оларға құлақ салады.» (Забур 33:16) Кейде Құдайдың сүйіспеншілігін көрсетулері керек болған адамдар қателесуі мүмкін, сондықтан Құдайдың сөздерін тыңдап, Оның айтқанын орындау маңызды.

Сізді де қауымдағы адамдар ренжіткен болуы мүмкін. Иса өз заманында да мұндай жағдайлардың болғанын көріп, адамдарға қалай өмір сүру керектігін айтатын, бірақ өз ережелерін ұстанбаған діни жетекшілерге қарсы сөйледі.

Ол: «Олар ыңғайсыз, тым ауыр борыштарды халықтың мойнына байлап артып қояды. Бірақ өздері соларды көтеру үшін саусақтарының ұшын да қимылдатпайды.» деп айтты (Матай 23:4)

Кейде Құдайдың сүйіспеншілігін көрсетулері керек болған адамдар бізді ренжітіп, Құдайдың шын мәнінде қандай екеніне күмән келтіруі мүмкін. Сондықтан Ол сондай адамдар туралы: «Адамдарды теріс жолға азғыратын жағдайлардың болатыны сөзсіз. Алайда олар кімнің кесірінен пайда болса, сол қасіретке қалады! 2Оның мына жай кісілердің біреуін азғырып, теріс жолға түсіргенінше, мойнына дәу диірменнің тасы байланып, теңізге лақтырылғаны оған жақсырақ болар еді-ау!» деді (Лұқа 17:1-2).

Киелі кітапта былай делінген: «Жаратқан Ие әділдерге назар аударады, Өзіне жалынған оларға құлақ салады.» (Забур 33:16) Егер басқа біреу сізді ренжітсе, мінажат етіп, барлық ренішіңізді Исаға айтсаңыз болады. Оны ішіңізде сақтап, немесе ол туралы басқа адамдарға айтудың қажеті жоқ. Иса сізді тыңдап, сізді жұбатып, көмектесуге әрқашан да дайын.